# data[].attributes.body
Ovu sam temu odabrao jer i sam imam dosta problema oko koncentracije na svoje školske obaveze i često se znam dovesti u situaciju da sam stjeran u kut i obaveze riješavam u posljednjem trenutku. Tu se nalaze neki korisni trikovi kako svoje misli usmjeriti ka izvršavanju poslova i kako spriječiti misli da odlutaju sa obaveza.

# data[].attributes.attachment_link.description
Obično od koncentracije ipak ima koristi. Koncentrirati se zapravo znači usmjeriti se na određeni zadatak - prije nego što nam misli odlutaju. Glavne prepreke koncentraciji su dosada, uznemirenost (da ne kažemo anksioznost) i sanjarenje.

# data[].attributes.body
Kraj trećeg razreda obilježava i učestalije razmišljanje koji fakultet upisati nakon završetka srednje škole. Za neke osobe takva velika stvar kao izbor fakulteta može predstavljati veliki problem a na ovoj se stranici nalaze neki savjeti kako si olakšati posao i kako odabrati odgovarajući fakultet po završetku srednje škole.

# data[].attributes.attachment_link.title
Kako odabrati pravi fakultet - Savjetnica

# data[].attributes.attachment_link.description
Odabir pravog fakulteta jedna je od najtežih životnih odluka. Kako bismo vam je olakšali, u nastavku donosimo kako lako i bez stresa odabrati pravi fakultet.

# data[].attributes.body
Kao i tema zapošljavanja preko ljeta, polaganje vozačkog ispita je također vrlo popularna tema među vršnjacima. Polaganje vozačkog ispita je bitan događaj u današnjem načinu životu koji može biti vrlo stresan, a na ovom se linku nalaze savjeti kako se nositi sa strahom i tremom pred polaganje ispita.

# data[].attributes.attachment_link.readable_text
Većina se u današnje vrijeme kad-tad odvaži na upis u autoškolu kako bi se pridružili sve većem broju onih koji su položili vozački ispit i mogu upravljati motornim vozilima. 🙂 Tada saznaju kako ide cijeli postupak: prisustvovanje predavanjima, polaganje prometnih propisa, polaganje prve pomoći, 35 sati vožnje s instruktorom i naposljetku ispit upravljanja vozilom koji se sastoji od poligona i vožnje u prometu. Što velikom dijelu ljudi predstavlja najveći problem? Pretpostavljamo da ste i sami pogodili: ovaj završni ispit u kojem moraš pokazati svo svoje umijeće upravljanja vozilom ispitivaču koji u svojim rukama drži tvoju sudbinu. Pomalo zastrašujuće, zar ne?

Uzmimo u obzir da si već položio/la ispite iz prometnih propisa i prve pomoći te da krećeš odrađivati satove vožnje... Dani polako prolaze... Uspijevaš odraditi 10 sati vožnje, pa 20, pa 30... Kraj se sve više približava i ti sve više u sebi paničariš. Dolazi dan kada trebaš riješiti vozački ispit: nervoza, znojenje, drhtanje ruku, možda i neke negativne misli („Past ću", „Ja to ne mogu", „Morat ću voziti rutom koja mi najgore ide"). Mnogo nas je bilo u takvoj situaciji. Ali zašto bismo se mučili ako nešto možemo poduzeti po tom pitanju? Dale smo si u zadatak da promislimo što bi bilo od pomoći kada polažeš vozački ispit, od pripreme za ispit pa sve do same situacije kada sjedneš u auto. 🙂

Odvozi poznate rute: u glavi!

Ovdje se radi o vježbi mentalne simulacije, gdje samo zamišljaš da voziš auto i prolaziš nekim rutama kojima si već prošao/la sa svojim instruktorom vožnje. Možda zvuči dosadno i zahtjevno, no činjenica je da vožnju ne možeš vježbati samostalno, a sati vožnje s intruktorom su vremenski ograničeni. Zato se možeš prisjetiti kuda prolazite, svih prometnih znakova, tko ima prednost na kojem raskrižju, što moraš učiniti u automobilu/na motociklu, gdje se nalaze zebre na kojima moraš gledati ima li pješaka i slično. Pokušaj vizualizirati vožnju kao da upravo sjediš za volanom. Zažmiri i uživi se. Tko zna, možda ćeš upravo tu rutu dobiti na ispitu! 🙂

Prisjeti se svih pravila

Ako je potrebno, možeš još jednom proći kroz sva prometna pravila koja su važna tijekom vožnje. Naravno, podrazumijeva se da ih već sve znaš zbog položenog ispita iz prometnih propisa, no ponekad nije loše podsjetiti se crteža s prednostima na raskrižjima ili svih znakova na koje možeš naići na cesti. Za vozački ispit je izrazito važno da sve to imaš u malom prstu.

Podsjeti se nekih stvari koje si krivo radio/la

Tijekom satova ti je instruktor zasigurno tu i tamo govorio da na nečemu trebaš više poraditi ili da bi nešto trebalo drugačije činiti. Prisjeti se svega što ti je govorio, bez obzira na to griješiš li još uvijek u tim prilikama ili ne. U stresnim se situacijama ljudima može vrlo lako dogoditi da se zabune i učine istu pogrešku, unatoč tome što se u uobičajenim okolnostima to više ne događa. No, ako se prisjetiš svih stvari prije ispita, postoji mogućnost da ćeš na ispitu podsvjesno imati na umu sve te situacije, što će ti pomoći da sve odradiš kako treba i u skladu s instruktorovim dosadašnjim uputama.

Imaj na umu da je i ispitivač samo čovjek

Možda nam je ovaj dio najteže „probaviti". Riječ je o osobi koja će na kraju vožnje odlučiti jesi li prošao/la ili ne, a o tome ovisi mnogo toga: naše samopoštovanje, sram, mišljenje drugih, hoćemo li morati dati još novaca i tako dalje... Ako u sliku ubacimo još i brojne izjave poput onih da ispitivači namjerno ruše ljude na ispitima kako bi imali što više posla ili da su ljudi pali na ispitu zbog najmanjih sitnica jer su ispitivači bili loše volje, polako nam se sve nade ruše. Ono što često zaboravljamo u toj situaciji (ali i u nekim drugim situacijama gdje postoji osoba koja odlučuje o nečem što nam je važno u životu i koja je hijerarhijski u nekom pogledu iznad nas, primjerice na nekom ispitu na fakultetu ili na razgovoru za posao) jest da je riječ o normalnoj osobi, poput svih nas, kojoj je to jednostavno posao. Prema njoj bismo se trebali ponašati sasvim normalno: ljubazno pozdraviti, upoznati se, odgovoriti na pitanja. Nema potrebe da se bojimo ispitivača jer je vjerojatnost da se pojavi netko tko namjerno ruši buduće vozače (iz bilo kojeg razloga) izrazito mala.

San nije važan samo kod beauty rutine 😉

Važnost sna uvelike se ističe u posljednjih nekoliko godina u različitim životnim područjima. Moraš imati na umu da je san važan kako bismo se odmorili i ujutro bili spremni na obavljanje zadataka. S obzirom na to da je u vožnji izrazito važna koncentracija, budnost i pridržavanje pravila, važno je da budemo odmorni kako bi vozački ispit prošao što bezbolnije.

Tehnike smirenja

Tehnike smirenja su odlične u najrazličitijim situacijama. Kada god osjećaš da si pod stresom, nije loše posegnuti za nekim načinima relaksacije. Ujutro, prije vozačkog ispita, možeš iskušati mišićnu relaksaciju. Tijekom stresa je vrlo vjerojatno da naše tijelo neće biti opušteno. Ako ga uspijemo opustiti, to može djelovati i na našu psihu te na smanjenje stresa. Želiš znati kako to možeš učiniti? Najjednostavniji je način da odabereš mjesto gdje se osjećaš ugodno: možeš ležati, stajati ili sjediti. Zažmiri i duboko udahni. Zatim se koncentriraj na svoje noge i stopala. Pokušaj ih opustiti najviše što možeš. I dalje duboko udiši. Premjesti svoje misli na ruke i opusti ih. Diši. Zatim se prebaci na svoj trup. Pa na vrat i glavu. Važno je da uspiješ opustiti sve skupine mišića, a vježba može trajati koliko god ti je potrebno da to učiniš: od 5 minuta pa sve do pola sata.

No, tehnike smirenja možeš koristiti i kada sjedneš za volan. Duboko disanje je najučinkovitije kada ti je potrebno brzo rješenje. Razbistri svoj um, nekoliko puta duboko udahni i izdahni, a bilo bi idealno i kada bi ti pritom bile zatvorene oči.

Što je s tabletama za smirenje?

Neke osobe posežu u stresnim situacijama za tabletama za smirenje. Međutim, čini nam se da vozački ispit nije baš najbolja situacija u kojima bi se one mogle koristiti zbog toga što bi one mogle oslabjeti tvoja osjetila i učiniti te tromijim/om, a to definitivno nije nešto što će ti pomoći u toj situaciji zbog toga što su refleksi i duboka koncentracija iznimno važni.

Pozitivne misli

Jesu li ikada ikome negativne misli pomogle da dobije ono što želi? Sumnjamo 🙂 Prije su u pitanju rad i trud. No, pozitivne misli mogu biti vrlo korisne. One nam mogu podići raspoloženje, uliti nadu i pomoći da ostvarimo naizgled neostvarivo. Zato si uvijek radije kaži: „Ja to mogu i ja to hoću!", a mi ti odgovaramo: „Go for it!" 😀

Što ako na kraju ipak ne uspijem?

Uvijek postoji mogućnost da se nešto dogodi i da padnemo vozački ispit. Možda nije veoma utješno, no važno je da u tom slučaju znaš da nisi ni prva ni zadnja osoba kojoj se to dogodilo, kao i da postoje oni koji su padali i po nekoliko puta. I znaš što? Mnogi od njih su danas odlični vozači! 🙂 Zato je važno ne posustati, ne prestati vjerovati u svoje sposobnosti i pokušati još jednom. Svakom se dogodi greška, dvije, tri... Svi smo ljudi i povijest je pokazala da najbolje prolaze oni koji se nakon svakog pada ponovno pokušaju dići na noge. Nemoj odustati, aktiviraj pozitivne misli, pokušaj koristiti neke od ideja koje smo navele i želimo ti svu sreću! 🙂

Za kraj smo zamolile nekoliko osoba koje su već položile vozački ispit da ti daju neke svoje smjernice o tome što smatraju važnim u toj situaciji:

Ivana: "Prema mojem mišljenju bilo bi najbolje ne puno razmišljati o ispitu i ne živcirati se previše. Čim više razmišljaš - to je teže polagati, a i puno je veća vjerojatnost da ćeš pasti ispit. Isto tako mislim da je puno lakše položiti ako si smirena osoba, jer je smirenost kvaliteta koja je u ovom ispitu vrlo važna i koja te kasnije čini boljim vozačem. Uglavnom, najvažnija pouka jest da je važno ne živcirati se previše, a ako se slučajno dogodi pad bitno je ne uzimati ga previše k srcu zbog toga što se on može dogoditi svakome, i nije smak svijeta ako se dogodi."

Igor: „Prije svega treba biti smiren jer se vozački ispit može položiti, treba izbaciti iz glave onu konstrukciju kad i prije nego što izađeš na ispit znaš da ćeš ga pasti. Vožnju treba odraditi onako kako si naučio od instruktora i ne stresirati se suviše zbog prisutnosti ispitivača u automobilu. Piti alkohol prije polaganja definitivno nije poželjno jer ti samo može koncentraciju smanjiti, a pritom neće riješiti stres. Važno je biti koncentriran i samo laganini, bez žurbe. Vozački nije nikakav bauk jer svi prođu prije ili poslije. Možda ne bi bilo loše sa sobom uzeti nekog frenda zbog podrške kako bi imali nekog dok se čeka na svoj red za vožnju."

Lea: „Prilikom polaganja vozačkog ispita najvažnije je vjerovati u svoje sposobnosti i ono što ste naučili. Treba biti dovoljno smiren i koncentriran da se ne zaboravi koje "školsko pravilo" u vožnji (na primjer pogledavanje retrovizora i slično). Sve u svemu, ispit ne bi trebao predstavljati problem ako imate dovoljnu dozu samopouzdanja i opreza 🙂 "

Tena: „Kada govorimo o vozačkom ispitu, smatram da je bitno pad ne uzimati previše k srcu (govori osoba koja je položila iz 4. pokušaja :D) i sramiti se jer bilo tko tko kaže da je bio odličan vozač od samog početka-laže! Vožnja je vještina koja zahtijeva praksu kao i svaka druga, zato si dajte vremena i prostora za pogreške i napredak."

Dorotea: „Strah neposredno prije ispita je normalan. Meni su ruke podrhtavale dok je kaos u glavi tek počinjao. U tom sam trenutku rekla sama sebi: nisi ni prva ni zadnja koja kroz ovo prolazi, nije smak svijeta ako ne položim (biti dobrim vozačem ne znači položiti vozački ispit iz prvog pokušaja), lijepo se koncentriraj na cestu i živući promet kojeg postaje dio kad uđeš u auto. Na ispitu vožnje postoje nebrojeno puno faktora koji utječu na prolaz ili pad istog i tu činjenicu valja imati na umu prilikom trajanja istog. Na promet i zbivanja u njemu ne možete utjecati - ne možete zabraniti ljudima da idu preko zebre dok vi polažete ispit, ne možete reći vozaču ispred sebe da mora davati žmigavac na glavnoj cesti i/ili u kružnim toku i nikako ne možete utjecati na stanje na cestama u pogledu gužvi i vremena (kiše, magle, snijega...) Ali, možete utjecati na svoju koncentraciju, na svoju pažnju, na svoj položaj u prometu. Upravo je zato vrlo važno da se jednom kad sjednete u auto koncentrirate samo i jedino na cestu i vaš položaj u prometu. Ništa drugo u tom trenutku nije važnije od toga. Ako ćete s takvim razmišljanjem sjesti u auto, bit ćete pribrani i automatski sigurniji u sebe, a mjesta za brigu neće biti! "

Nadamo se da ćeš iz članka uzeti ono što ti odgovara i da će ti navedene ideje pomoći, a ako želiš pridodati neku svoju ideju ili iskustvo, slobodno napiši u komentarima! 😀

Objavljeno: 1/5/2017

Koliko ti se naš članak svidio?

[Total: 373 Average: 4/5]

Ako imaš dodatnih pitanja ili ti nešto nije dovoljno jasno, obrati nam se ili u komentaru ispod teksta!

# data[].attributes.attachment_link.description
Većina se u današnje vrijeme kad-tad odvaži na upis u autoškolu kako bi se pridružili sve većem broju onih koji su položili vozački ispit i mogu upravljati motornim vozilima. 🙂 Tada saznaju kako ide cijeli postupak: prisustvovanje predavanjima, polaganje prometnih propisa, polaganje prve pomoći, 35 sati vožnje s instruktorom i naposljetku ispit upravljanja vozilom koji se sastoji od poligona i vožnje u prometu.

# data[].attributes.body
Vrlo zanimljiva i aktualna tema među vršnjacima, a na ovom linku nalaze mnogi savjeti kako izabrati odgovarajući posao kao sredjoškolac i zaraditi određenu svotu novca.

# data[].attributes.attachment_link.readable_text
Nije ništa čudno da mladi ljudi isto ponekad požele sami sebe počastiti s nekim novim mobitelom, odjevnim predmetom ili nekom drugom malo skupljom sitnicom. Neki imaju tu sreću da su im roditelji u stanju ispuniti svaki hir, no za ostale preostaje da se pomire sa sudbinom, ili da nađu neki izvor prihoda. Donosimo vam neke ideje kako možete zaraditi još u srednjoj školi.

S obzirom na situaciju u državi jasno je da nije lako naći posao, ali ipak postoje neki načini kako možete doći do koje kune, te malo pojačati svoj džeparac. Odmah treba napomenuti da nećemo uvrstiti ljetne poslove u ovaj pregled, jer je jasno da je ljeto već daleko iza nas, a i daleko ispred nas.

Skladište uvijek traži radnike

U prvu kategoriju svakako spadaju manualni poslovi. Skladišta diljem Hrvatske traže mlade ljude koji će obavljati sitne poslove preslagivanja, sortiranja, punjenja i lijepljenja. Dok su za dečke primjereniji poslovi nošenja većeg tereta i slaganja paleta, cure bi mogle naći neki posao lijepljenja deklaracija ili slaganja nekih manjih predmeta kao što je kozmetika, uredski pribor ili nešto u prehrambenoj industriji.

U ovu kategoriju spada i ispomoć na selu. Svaka biljka ima svoje vrijeme dozrijevanja, te se oko svake stoke treba raditi. Iako možda ovo nije glamurozan posao mogao bi se dobro isplatiti, pošto su vlasnici većih imanja često u stisci s vremenom i uvijek u potrazi za vrijednim radnicima.

Ruke ne moraju biti korištene samo za nošenje i slaganje, već se od određene vještine može i zaraditi. Spajanje ugodnog s korisnim u obliku izrade nakita ili izrade noktiju može biti odličan način zarade za mnoge srednjoškolke.

Budite kreativni i zaradite

S Facebookom mnogi mladi su dobili savršen besplatan alat za oglašavanje. Ako imate dar za izradu nakita, torbi ili možda crtanje, možete otvoriti svoju stranicu na popularnom društvenom servisu, te predstaviti svijetu djelo svojih ruku. Mladi ljudi su spremni dobro platiti nečiji kreativni rad, ako u tome prepoznaju i svoj stil. Uz to, zadovoljni kupci će se vraćati po još vaših proizvoda, te uz to će proširiti vijest o vama među prijateljima.

Osim nakita, među djevojkama postoji i puno interesa za šminkanjem i izradom umjetnih noktiju. Uvijek će vaša prijateljica radije dati vama par desetaka kuna, da uz razgovor i druženje dobije novi modni detalj na svojim prstima. Oprema koja je potrebna za pokretanje ovog malog biznisa nije ni tako skupa, te jedino treba naći žrtvu za onih par prvih pokušaja kada sve baš ne ispadne savršeno.

Osim ruku i mozak se može upregnuti za zaradu u mladim danima. Mnogi roditelji danas žele da njihovo dijete što prije počne učiti neki strani jezik, te im nije problem izdvojiti dosta veliki iznos za taj cilj.

Uz poznavanje stranog jezika može doći i veći džeparac

Iako su škole stranih jezika često dobra solucija mnogi smatraju da je individualni pristup još puno bolji. Tu vi možete postati dio jednadžbe. Ako ste možda imali priliku učiti engleski, njemački ili neki treći strani jezik od najranije dobi, te ste dobri u njemu, a uz to još imate strpljenja, možete davati instrukcije djevojčicama i dječacima koji su još u osnovnoj školi.

U konačnici treba spomenuti još jedan posao koji je u većini slučajeva rezerviran za djevojke, te još mora zaživjeti kod nas. Čuvanje djece od strane srednjoškolki je normalna praksa u SAD, te mnogim drugim državama svijeta. Umorni roditelji jedva čekaju da pobjegnu na par sati od svoje naporne djece, te im nije problem odvojiti novca za tako nešto. Kod nas još uvijek postoji strah od toga da netko mlad čuva dijete, no i to se polako mijenja.

Najvažnije je ne odustati na prvoj stepenici, te biti ustrajan. Kreativni ste, snažni i puni energije - iskoristite to.

# data[].attributes.attachment_link.description
S obzirom na situaciju u državi jasno je da nije lako naći posao, ali ipak postoje neki načini kako možete doći do koje kune, te malo pojačati svoj džeparac. Odmah treba napomenuti da nećemo uvrstiti ljetne poslove u ovaj pregled, jer je jasno da je ljeto već daleko iza nas, a i daleko ispred nas.

# data[].attributes.body
Što se tiče rezultata upitnika broj 1, smatram da se dobiveni rezultati i podudaraju nekim mojim očekivanjama prije rješavanja samog testa.
Rezultati drugog upitnika se baš i ne podudaraju sa mojim očekivanjima.